ГуфIэгъуэ пшыхьым
Адыгэхэм я махуэм ирихьэлIэу къызэрагъэпэща махуэшхуэ концертыр фокIадэм и 19-м и пщыхьэщхьэм МузыкэмкIэ театрым Iэтауэ щрагъэкIуэкIащ.
Адэжь лъэпкъым, бзэм, къуэпсым теухуа усэкIэ, гупсысэ щхьэпэхэмкIэ гъэнщIауэ щыта пщыхьыр къызэIуаха иужь Дунейпсо Адыгэ Хасэм и тхьэмадэ Сэхъурокъуэ Хьэутий хъуэхъу псалъэкIэ захуигъэзащ къы-зэхуэсахэм.
«Кабардинка», «Мазэ нэху» (Тырку), «Ашат» (Адыгей) къэфакIуэ гупхэм, Бэч Азэмэт, ХьэхъупащIэ Амырхъан, Мамбэт Мадинэ,Тхьэгъэлэдж Светланэ, Сокъур Ольгэ, Хьэкъул Оксанэ сымэ, нэгъуэщI уэрэджыIакIуэ куэди хэту къызэрагъэпэща концертым къызэхуэсахэм я гукъыдэжыр къиIэтащ.
ГуфIэгъуэ пшыхьыр зэрекIуэкIам теухуа тхыгъэ ди газетым и къыкIэлъыкIуэ къыдэкIыгъуэм тетынущ.
Щомахуэ Залинэ.
Сурэтхэр Къарей Элинэ трихащ.
